Edrych Ymlaen: Dadansoddiad beirniadol o lythrennedd, rhifedd a chymhwysedd digidol fel cyfrifoldebau trawsgwricwlaidd.
 
Cyflwyniad: 
Noda (Barnes, 2015, tt.1) bod ein profiadau ni o’r byd i gyd yn drawsgwricwlaidd. Nodir bod “popeth o’n gwmpas ni yn y byd ffisegol yn medru cael ei weld a deall o bersbectif amrywiol.” (Barnes, 2015, tt.1)  O ran cwricwlwm Lloger noda Barnes (2015, tt. 55) bod cyfleoedd i ddefnyddio’r tri chyfrifoldeb “were progressively squeezed out of English curriculum for lack of time and declining subject training and expertise.” I’r gwrthwyneb i gwricwlwm Lloegr argymhella Donaldson (2015, tt.40)  o fewn cwricwlwm newydd Cymru bod angen i “lythrennedd, rhifedd a chymhwysedd digidol fod yn Gyfrifoldebau Trawsgwricwlaidd i’r holl athrawon a phobl sy’n gweithio gyda phlant a phobl ifanc.” O’r datganiadau uchod coda cwestiynau amrywiol yn syth sef ac i’w athrawon yn hyderus wrth gyflwyno’r tri chyfrifoldeb trawsgwricwlaidd o fewn yr ystafell ddosbarth? Yn ogystal, coda’r cwestiwn, ac i’w athrawon yn ymwybodol o’ ffyrdd gwahanol sydd ar gael wrth briodi’r sgiliau llythrennedd, rhifedd a chymhwysedd digidol er mwyn ei wau mewn i wersi pob dydd. Bwriad y traethawd hwn felly yw dadansoddi, adfyfyrio a syntheseisio gwaith darllen a phrofiadau myfi fy hun wrth ymateb yn feirniadol i argymhelliad Donaldson sef dylai llythrennedd, rhifedd a chymhwysedd digidol fod yn gyfrifoldebau trawsgwricwlaidd o fewn y cwricwlwm newydd.

Manteision: 
Yn amlwg mae manteision a chyfyngiadau gyda phopeth a wnawn ond tybir beth yw’r manteision a chyfyngiadau o gynnwys llythrennedd, rhifedd a chymhwysedd digidol fel cyfrifoldebau trawsgwricwlaidd. Dechreuwyd meddwl am gyfrifoldebau trawsgwricwlaidd yma yng Nghymru yn dilyn yr hyn a noda The Rose Review (2009, tt.13)  bod “effective primary school visited by the review carefully planned and managed its curriculum to provide children with both systematic specialist subject teaching and rich cross-curricular studies.” Nodir ar wefan gan (Llywodraeth Cymru, 2017) bod yr hyn sy’n cael i gynnwys o fewn y cwricwlwm newydd yn rhoi rhagflas a pharatoi’r dysgwyr ar gyfer y dyfodol, er hyn, meddylir a’i drwy gynnwys llythrennedd, rhifedd a chymhwysedd digidol fel cyfrifoldebau trawsgwricwlaidd yw’r ffordd gorau i baratoi’n haddysgwyr i’r byd mawr? 
Adleisia Donaldson y pwysigrwydd o ddefnyddio’r cyfrifoldebau trawsgwricwlaidd yn effeithiol ar lawr yr ystafell ddosbarth gan nodi o fewn “ysgolion cynradd ac uwchradd, mae’n rhaid i gynllunio ar gyfer datblygu sgiliau llythrennedd a rhifedd fod yn wirioneddol drawsgwricwlaidd yn hytrach na chanolbwyntio ar wersi Cymraeg, Saesneg a mathemateg.” Donaldson (2015, tt.7) Dehonglir y pwynt uchod yn y modd efallai bod angen cynllunio gwersi gan ddefnyddio sgiliau a ddeillir o’r fframwaith llythrennedd a rhifedd fel sail i wersi yn gyffredinol yn hytrach na sgiliau sy’n deillio o’r cwricwlwm cenedlaethol er mwyn sicrhau mai’r buddiannau gorau a ddeillir o’r gwersi neu’r gweithgareddau yw dealltwriaeth y disgyblion a’i ddefnydd o’r sgiliau a ddeillir o’r tri chyfrifoldeb trawsgwricwlaidd. 

Ar fy mhrofiad addysgu proffesiynol i, darganfyddais bod defnyddio llythrennedd, rhifedd a chymhwysedd digidol ond yn amlygu elfennau o ran datblygiad y dysgwyr. Gwelais fod gwersi carasel yn ffordd effeithiol o wau’r tri chyfrifoldeb trawsgwricwlaidd o fewn gwersi cyfnod allweddol 2 ac yn ogystal gwelais fod cynnwys darpariaethau effeithiol yn llwyddiannus o ran y Cyfnod Sylfaen. Cynhwysa gwersi carasel cyfres o weithgareddau amrywiol o dan yr un thema sy’n cynnig cyfleoedd eang i gynnyws sgiliau a ddeillir o’r tri chyfrifoldeb. Gwelaf fod y disgyblion yn mwynhau ymgymryd ag amryw o weithgareddau o fewn un wers yn lle gwneud yr un dasg am wers gyfan. Yn ogystal, o fewn y Cyfnod Sylfaen arsylwais ar y datblygiad fwyaf o ran y tri chyfrifoldeb trawsgwricwlaidd o fewn y maes llythrennedd a hynny wrth i’r dysgwyr ymgymryd â gweithgareddau amrywio megis Tric a Chlic. Amlyga gweithgareddau Tric a Chlic o’r iPad ac felly daw llythrennedd a chymhwysedd digidol yn amlwg wrth ymgymryd â’r gweithgaredd hon. Tybir felly, os oes cysylltiad rhwng llythrennedd a chymhwysedd digidol? Gwelir amryw o adnoddau Peniarth yn cael i ddefnyddio ar lawr yr ystafell ddosbarth yn ymarferol yn ogystal ag ysgrifenedig. Gwelwyd hapusrwydd a hyder y dysgwyr wrth ymroi a gweithgareddau llythrennedd ar yr iPad. Dehonglir felly, bod datblygiad effeithiol o ran ffurfio ac ynganu llythrennau wrth briodi sgiliau llythrennedd a chymhwysedd digidol o dan thema ‘Pan af i gysgu.’ Oes modd tybio felly byddai’r ystafell ddosbarth yn llawer mwy tlawd heb gymhwysedd digidol.


Noda Llywodraeth Cymru (2017) “as the world changes, they will be more able to adapt positively,” ategir yn syth felly a yw cynnwys amryw o weithgareddau gwahanol ar lawr yr ystafell ddosbarth yn ffordd effeithiol o briodi sgiliau llythrennedd, rhifedd a chymhwysedd digidol gan sicrhau fod gan y disgyblion y gallu i ddefnyddio’r sgiliau mewn sefyllfaoedd gwahanol. Yn amlwg mae amryw o sgiliau llythrennedd, rhifedd a chymhwysedd digidol  yn medru cael i ddatblygu o fewn un wers carasel ac o ganlyniad i’r tasgau byr neu’r heriau amrywiol mae yma alw amlwg i’r disgyblion addasu i gyd-destunau dysgu amrywiol. Dehonglir hyn fel mantais gref felly o gynnwys llythrennedd, rhifedd a chymhwysedd digidol felly. Atgyfnertha CBRE/Genesis Report fy nghredoau fod cynnwys llythrennedd, rhifedd a chymhwysedd digidol yn effeithiol o fewn gwersi gan fydd y disgyblion yn ymdrin â mesur helaeth o sgiliau gwahanol o dan un thema neu un uned o waith. Paratoa hyn, y disgyblion ar gyfer y dyfodol sydd o’i flaen.  Atgyfnertha Genesis Report fy nghredoau o ddefnyddio gwersi carasel gan nodi   “Perhaps the most jarring estimate from the report is that 65 percent of today’s primary school children will find themselves in jobs that don’t exist yet.” (Furness, 2017) Gwelir felly, wrth baratoi’r dysgwyr ar gyfer y dyfodol bydd angen sicrhau fod y dysgwyr yn medru addasu’r addysg a’r sgiliau pwrpasol a pherthnasol i’r byd gwaith. Meddylir felly a’i trwy gynnal llythrennedd, rhifedd a chymhwysedd digidol fel cyfrifoldebau trawsgwricwlaidd felly yw’r ffordd orau o alluogi disgyblion i gymhwyso ac addasu ei hun i fesur helaeth o sefyllfaoedd dysgu pob dydd gan integreiddio sgiliau ehangach.

Cyfyngiadau: 
I’r gwrthwyneb a’r manteison yn syth noda theori (Dewey, 1902) nid oed unrhyw buddiannau wrth greu cysylltiadau ffug rhwng pynciau gwahanol ac wrth gynnwys y dysgwyr fel ganolbwynt i’r cwricwlwn. O ganlyniad felly mae yna dadl amlwg rhwng theori Dewey ag argymhellion Donaldson o ran y cwricwlwm newydd yma yng Nghymru. O fewn y cwricwlwm newydd mae’r dysgwyr yn hanfodol i’r cwricwlwm ac yn chwarae rôl allweddol o fewn addysg yng Nghymru. Yn ogystal argymhella Donaldson fod cysylltiadau gref yn cael i wneud rhwng y tri chyfrifoldeb.  
Yn ogystal a theori Dewey, anghytuna Barnes (2015, tt: 63) gydag addysgu’n drawsgwricwlaidd os nad yw athrawon yn medru trosglwyddo’r tri cyfrifoldeb yn 

effeithiol gan nodi fod briodi’r sgiliau tri chyfrifoldebau yn gallu  “trivializing, confusing, misleading, constructing new misconceptions and also by failing to provide a moral context for learning.” Addysgu trawsgwricwlaidd yw cyfuno cynnwys y cwricwlwm mewn mwy nag un maes neu bwnc ond cwestiynir os yw cynnwys llythrennedd, rhifedd a chymhwysedd digidol fel cyfrifoldebau trawsgwricwlaidd yn ddryslyd ar gyfer disgyblion? Wrth bwyso a mesur datganiad Barnes gellir dehongli’r datganiad mewn ffyrdd gwahanol. Dehonglir y datganiad gan feddwl a oes rôl gan athrawon i wneud wrth addysgu’n drawsgwricwlaidd gan sicrhau nad yw’r yw’r tri chyfrifoldeb yn gamarweiniol? Ar y llaw arall gellir dehonglir datganiad Barnes yn y modd a oes angen sicrhau fod digon o wybodaeth bynciol drawsgwricwlaidd gydag athrawon er mwyn gallu trosglwyddo’r tri chyfrifoldeb yn effeithiol?
Ar fy mhrofiad addysgu proffesiynol i, ni arsylwais ar nifer  o wersi trawsgwricwlaidd yn enwedig rhai a chynhwysa cymhwysedd digidol. Meddyliwn a yw hwn felly yn adlewyrchu hyder athrawon wrth addysgu sgiliau cymhwysedd digidol yn drawsgwricwlaidd? Arsylwais ar gryn dipyn o wersi trawsgwricwlaidd llythrennedd a rhifedd ond a ddangosa hyn cryfder athrawon wrth briodi sgiliau llythrennedd a rhifedd i wersi amrywiol? Tybir felly os oes angen edrych ar wybodaeth bynciol neu hyder athrawon felly wrth addysgu’n drawsgwricwlaidd gan mai argymhelliad Donaldson o fewn y cwricwlwm newydd yw cael llythrennedd, rhifedd a chymhwysedd digidol yn gyfrifoldebau trawsgwricwlaidd.

Gwybodaeth Pynciol: 
Wrth feddwl am y defnydd o lythrennedd, rhifedd a chymhwysedd digidol fel cyfrifoldebau trawsgwricwlaidd meddyliaf am ddadansoddi’n feirniadol y defnydd o’r tri chyfrifoldeb o ran gwybodaeth pwnc athrawon ac o ran asesu disgyblion. A yw’r themau a nodwyd felly yn chwarae rôl wrth ddarparu’r tri chyfrifoldeb.
Nodir uchod bod cymhwysedd digidol yn gyfrifoldeb trawsgwricwlaidd ddi-amlwg wrth arsylwi ar wersi yn ystod fy mhrofiad addygsu proffesiynol er hyn defnyddia athrawon llythrennedd a rhifeddd fel gyfrifoldebau trawsgwricwlaidd yn amlwg. Codir y cwestiwn felly a oes gan gwybodaeth pynciol athrawon a’r hyder i 

ddefnyddio’r gwybodaeth pynciol priodol, rôl i chwarae wrth addygsu’n drawsgwricwlaidd? 
Awgryma Barnes (2015, tt. 65) bod “Poor cross-curricular teaching results in fragile, temporary, untransferable and difficult-to-articulate learning.” Ategir hyn felly bod rôl athrawon yn hanfodol wrth gynnwys llythrennedd, rhifedd a chymhwysedd digidol fel gyfrifoldebau trawsgwricwlaidd. Atgyfnertha (Shulman,1986) y bwysigrwydd o wybodaeth pynciol da gan athrawon wrth nodi bod angen i athrawon deall pynciau’n fanwl er mwyn gallu helpu’r dysgwyr. I’r gwrthwyneb noda Barnes & Shirley (2007) “many teachers have had limited experiences of cross-curricular work, either as puils or subseqently during thier school-based training.” Crynhoir felly, a oes diffyg hyfforddiant a diffyg profiadau athrawon o ran gweld addysg trawsgwricwlaidd yn cymryd lle ac o ganlyniad yn cael effaith ar ddefnydd athrawon o’r tri chyrifoldeb ar lawr yr ystafell ddosbarth. . Tybir felly a’i ôl effeithiau diffyg cyfleoedd yw’r rheswm dros defnydd îs o ran llythrennedd, rhifedd a chymhwysedd digidol fel cyfrifoldebau trawsgwricwlaidd. 
O ran fy mhrofiad addysgu proffesiynol meddyliaf a’i diffyg hyder a diffyg dealltwriaeth o ran sgiliau'r fframwaith llythrennedd, rhifedd a chymhwysedd digidol a ble i gymhwyso’r sgil penodol yw’r rheswm dros gynnig cyn lleied o wersi trawsgwricwlaidd. Ar y llaw arall meddyliaf os oes diffyg gwersi trawsgwricwlaidd oherwydd y diffyg cyfleoedd y mae’r athrawon wedi cael wrth ehangu ar brofiadau o addysgu’r cyfrifoldebau trawsgwricwlaidd. Noda (Llywodraeth Cymru, 2013, tt. 3) mai sgiliau llythrennedd a rhifedd bydd sail addysg yma yng Nghymru. Yn amlwg er mwyn trosglwyddo sgiliau llythrennedd, rhifedd a chymhwysedd digidol yn effeithiol felly, mae angen gwybodaeth bynciol gadarn a chysylltiadau cryf a phwrpasol rhwng y fframweithiau statudol.  Nodwyd “In primary and secondary schools where teachers lack the relevant knowledge, pupils make limited progress and in a few cases they become more confused,” gan Estyn (2014, tt 4). Awgrymir hyn bod angen sicrhau bod digon o hyfforddiant yn cael ei ddarparu i athrawon wrth ddatblygu gwybodaeth bynciol athrawon  os yw llythrennedd, rhifedd a chymhwysedd digidol am gael i gynnwys fel cyfrifoldebau trawsgwricwlaidd hanfodol o fewn ein cwricwlwm newydd. 
Nodir fod y profion cenedlaethol yn seiliedig ar ofynion y cwricwlwm llythrennedd a rhifedd (Llywodraeth Cymru, 2018). O ganlyniad, dehonglir y datganiad hwn yn y modd bod angen sicrhau fod pob athro yn hyderus wrth ymdrin â’r fframwaith llythrennedd a rhifedd a’r fframwaith cymhwysedd digidol er mwyn trosglwyddo’r sgiliau cywir i’r disgyblion er mwyn sicrhau llwyddiant a dealltwriaeth ar gyfer pob wrth iddynt ymgymryd â’r Profion Cenedlaethol ond hefyd ar gyfer y dyfodol. Nodir ar wefan bod Cymru fel gwlad ar y tu ôl i weddill y Deyrnas Unedig o ran canlyniadau'r Profion Cenedlaethol. (BBC, 2013) Dehonglir yr ystadegau gyda’r cwestiwn allweddol, a oes addysg effeithiol o ran y cyfrifoldebau trawsgwricwlaidd llythrennedd a rhifedd felly os yw Cymru ar ei hôl i weddill y Deyrnas Unedig? A oes angen ail-ystyried sut mae athrawon yn mynd i’r afael ag addysgu’r tri chyfrifoldeb? 

Asesu Disgyblion: 
Amlygwyd bod angen manteisio ar y cyfle i ddefnyddio asesu ar gyfer dysgu yn y dosbarth er mwyn datblygu sgiliau’r dysgwyr o fewn y meysydd llythrennedd, rhifedd a chymhwysedd digidol. (Llywodraeth Cymru, 2013) Yn amlwg, mae asesu ar gyfer dysgu yn rhan holl bwysig o bob gwers er mwyn gallu asesu pa mor llwyddiannus y mae’r dysgwyr wedi bod wrth gwblhau uned o waith/ thema benodol o fewn yr ystafell ddosbarth. Cyhoeddwyd fframwaith llythrennedd a rhifedd gan (Lywodraeth Cymru, 2014) sy’n nodi amryw o sgiliau sy’n ddisgwyliedig i bob dysgwr datblygu yn ystod eu hamser yn yr ysgol gynradd yma yng Nghymru.  Nodwyd mewn adroddiad blynyddol nod o ddatblygu dull mwy eglur o wau sgiliau llythrennedd, rhifedd a chymhwysedd digidol i’r cwricwlwm yng Nghymru ar hyn o bryd. (Estyn, 2017) Ers hynny noda o fewn yr adroddiad bod dull mwy systematig o fewn ysgolion wrth weithredu’r tri chyfrifoldeb a hynny trwy briodi sgiliau o’r fframwaith llythrennedd, rhifedd a chymhwysedd digidol yn unol gyda’r sgiliau a ddeillir o’r cwricwlwm cenedlaethol. Yn ystod yr adeg hon deillir esblygiad o ran sut i weithredu’r tri chyfrifoldeb yn drawsgwricwlaidd o fewn ein cwricwlwm. Dehonglir y datganiad gan Estyn fel nad oedd y cwricwlwm blaenorol yn trosglwyddo’r tri chyfrifoldeb yn effeithiol ac o ganlyniad bu angen newidynnau. Erbyn hyn, gellir gweld o fewn ein cwricwlwm newydd gan Donaldson fod y cyfrifoldebau trawsgwricwlaidd yn rhan annatod o wersi pob dydd athrawon. O ganlyniad gellir gweld esblygiad clir o ran y fframwaith llythrennedd a rhifedd yn ogystal â’r Cwricwlwm Cenedlaethol.

Nodwyd bod angen ystyried sut mae athrawon yn cynnig adborth i’r dysgwyr wrth weithredu’r sgiliau llythrennedd er mwyn gallu cynnig ffordd ymlaen o ran datblygiad nhw ei hunain. (Estyn, 2017) Dehonglir y datganiad yma yn y modd bod angen i athrawon manteisio ar gyfleoedd orau phosib i gynnwys strategaethau amrywiol asesu ar gyfer dysgu er mwyn datblygu sgiliau’r dysgwyr o fewn y cyfrifoldebau trawsgwricwlaidd. Ar fy mhrofiad addysgu proffesiynol gwelir amrywiaeth o strategaethau asesu ar gyfer dysgu yn cael ei defnyddio wrth atgyfnerthu dealltwriaeth y dysgwyr wrth ddefnyddio sgiliau a ddeillir o’r tri chyfrifoldeb trawsgwricwlaidd. Gwelir y Meini Prawf Llwyddiant, Grid GED a hunanasesu/asesu cyfoedion. Gwelir cyfleoedd effeithiol i’r disgyblion pennu targedau nhw ei hunain wrth ymdrin â
chyraeddiadau’r MPLL, cyrraedd beth maen nhw eisiau gwybod o ran y grid GED a hefyd gwelir cyfeiriadaeth glir tuag at y sgiliau allweddol wrth asesu gwaith nhw ei hunain yn ogystal â gwaith cyfoedion. Amlyga’r pwysigrwydd o bwyso a mesur ba mor llwyddiannus mae’r dysgwr wedi bod wrth gyflawni gofynion y wers wrth arsylwi mesur helaeth o wersi trawsgwricwlaidd ar fy mhrofiad addysgol proffesiynol. Atgyfnertha (Gardner, 2012) y pwysigrwydd o gynnwys strategaethau AaGD wrth lunio’r briodas rhwng sgiliau’r cwricwlwm a’r tri chyfrifoldeb trawsgwricwlaidd gan ddynodi dylai asesiad ond cael i ddefnyddio os yw’r asesiad yn chwarae rôl flaenllaw wrth gefnogi dysgu'r disgyblion. Dadleua (Weston, 2012) gyda defnyddio amrywiaeth o strategaethau AaGD gan nodi fod ysgolion rhoi gormod o bwyslais ar sut i wneud tasg/gweithgaredd penodol yn hytrach na thrafod pam y maent yn wneud tasg/gweithgaredd penodol. Dehonglir y datganiad yma yn y modd bod angen i athrawon trafod gyda’r disgyblion y buddion o wneud y dasg a sut mae’r dasg yn mynd i gefnogi nhw yn y dyfodol yn ogystal â thrafod sut i gwblhau’r dasg yn llwyddiannus.

Diweddglo:
Wrth bwyso a mesur felly gwelir fod lle hanfodol i’r dair cyfrifoldeb trawsgwricwlaidd o fewn y cwricwlwm newydd yma yng Nghymru. Er hyn amlyga’r pwysigrwydd o sicrhau fod digon o hyfforddiant a chefnogaeth ar gael i’r athrawon er mwyn iddynt fod yn ymwybodol o’i disgywliadau nhw wrth briodi sgiliau cwricwlaidd gyda sgiliau llythrennedd, rhifedd a chymhwysedd digdiol o fewn gwersi neu gweithgareddau pob dydd. Wrth ymgorffori’r cyfrifoldebau trawsgwricwlaidd gyda phynciau a meysydd dysgu o fewn y cwricwlwm newydd deallir ei fod yn holl bwysig bod gan yr athrawon y gwybodaeth pynciol cywir a strategaethau AaGD amrwyiol yn ei le er mwyn monitro ac asesu defnydd y disgyblion o’r sgiliau newydd. Yn ogystal  mae angen sicrhau bod yr athrawon yn digon hyderus wrth drosglwyddo bob un o’r tri chyfrifoldeb trawsgwricwlaidd. O brofiadau myfi fy hun credaf fod ansicrwydd athrawon o ran beth yn union i gynnwys o ran sgiliau cwricwlwm a sgiliau llythrennedd, rhifedd a chymhwysedd digidol yn amlwg ond tybiwn os yw’r athrawon wedi manteisio ar brofiadau o arsylwi gwersi trawsgwricwlaidd er mwyn derbyn gwell syniad o’r hyn sydd angen darparu i’r dysgwyr. 
O ran ffordd ymlaen ar gyfer sicrhau fod y tri chyfrifoldeb yn cael ei drosglwyddo’n effeithiol buasai sicrhau hyfforddiant a phrofiadau gweledol i’r athrawon gyfarwyddo gyda’r disgwyliadau a dod yn fwy hyderus gyda’r fframweithiau statudol sydd ei angen wrth drosgwlyddo’r cyfrifoldebau trawsgwriclwaidd. Un o allbynnau o ran yr hyfforddiant yma yw byddai gwell dealltwriaeth gydag athrawon o’r fframweithau llythrennedd, rhifedd a chymhwysedd digidol a buasai hwn yn galluogi athrawon i gynllunio’r cyfleoedd orau phosib i’r dysgwyr datblygu’r sgiliau hanfodol a ddeillir o’r cyfrfioldebau trawsgwricwlaidd. Gwelir enghraifft dda ar gyfer ffordd ymlaen o fewn ysgol yn Sir Benfro. Noda adroddiad yr ysgol yn Sir Benfro Estyn (2018, tt. 7) bod yr ysgol yn llwyddiannus wrth i “athrawon cynllunio’n dda ar gyfer datblygu medrau TGCh disgyblion trwy amrywiaeth o themâu a phynciau trawsgwricwlaidd pwrpasol.” O hyn felly argymhellir i ysgolion sicrhau fod yr hyfforddiant cywir yn cael i darparu er mwyn sicrhau fod gan athrawon hyder a gwybodaeth pynciol effeithiol wrth addysgu’r tri chyfrifoldeb yn drawsgwricwlaidd. 

